pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตือน! แนวโน้มผู้ป่วย “โรคฝีดาษวานร” เพิ่มขึ้น ป้องกันได้ “ไม่สัมผัสแนบชิดผิวหนัง” ผู้ที่สงสัย/ผู้ป่วย
วันศุกร์ที่ 7 กรกฎาคม 2566
เตือน! แนวโน้มผู้ป่วย “โรคฝีดาษวานร” เพิ่มขึ้น ป้องกันได้ “ไม่สัมผัสแนบชิดผิวหนัง” ผู้ที่สงสัย/ผู้ป่วย
.....
กระทรวงสาธารณสุขเผยจํานวนผู้ป่วย ““โรคฝีดาษวานร” เดือนมิถุนายนพบว่ามีจํานวน 48 ราย (คนไทย 41 ราย ชาวต่างชาติ 7 ราย) สูงกว่าเดือนพฤษภาคมที่ได้รับรายงาน 21 ราย หรือจํานวนเพิ่มขึ้น 2.3 เท่า ส่งผลให้ปัจจุบันมีรายงานผู้ป่วยรวม 91 รายในประเทศไทย
.
สาเหตุสําคัญคือ การมีเพศสัมพันธ์โดยไม่ได้ป้องกัน หรือมีเพศสัมพันธ์กับคนแปลกหน้าที่ไม่รู้จักก่อนป่วย ส่วนใหญ่เป็นกลุ่มชายที่มีเพศสัมพันธ์กับชาย และมีประวัติติดเชื้อเอชไอวี ทั้งนี้ ยังไม่พบผู้ป่วยที่มีอาการรุนแรงหรือเสียชีวิตจากโรคดังกล่าว
.
วิธีป้องกันโรคฝีดาษวานร :
• งดการสัมผัสแนบชิดกับผิวหนัง “ผู้ที่สงสัย-ผู้ป่วย”
• ไม่ใช้สิ่งของร่วมกัน
• สวมถุงยางอนามัยเมื่อมีเพศสัมพันธ์ / งดเพศสัมพันธ์กับคนแปลกหน้าที่ไม่รู้จัก
• ให้สังเกตผื่นตุ่มหนองในบริเวณที่มีโอกาสสัมผัสแนบเนื้อ
.
กรณี “มีความเสี่ยง” สามารถตรวจสอบอาการเบื้องต้น/ปฏิบัติตน :
• มีผื่น/ตุ่มขึ้นบริเวณอวัยวะเพศ ทวารหนัก ปาก หรือตามร่างกาย
• มีประวัติสัมผัสใกล้ชิด สัมผัสแนบชิด หรือมีเพศสัมพันธ์กับ “ผู้ที่สงสัย-ผู้ป่วย” ฝีดาษวานร
• รีบรับการตรวจที่สถานบริการสุขภาพ หรือโรงพยาบาล โดยแจ้งอาการและประวัติเสี่ยงทันที
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กษ. ชี้แจงแนวทางการรับมือภัยแล้งจากปรากฏการณ์เอลนีโญ
วันศุกร์ที่ 7 กรกฎาคม 2566
07/07/2566
กษ. ชี้แจงแนวทางการรับมือภัยแล้งจากปรากฏการณ์เอลนีโญ
อธิบดีกรมชลประทาน ยืนยันปริมาณน้ําเพียงพอ พร้อมรับมือเอลนีโญ
จากกรณีเลขาธิการองค์การอุตุนิยมวิทยาโลก (WMO) ประกาศเตือนถึงปรากฏการณ์เอลนีโญที่เริ่มขึ้นแล้ว และมีโอกาสทําสถิติอุณหภูมิสูงสุด อากาศร้อนจัดในหลายพื้นที่ทั่วโลก ซึ่งการประกาศเตือนดังกล่าวส่งสัญญานให้รัฐบาลทั่วโลกเตรียมมาตรการจํากัดผลกระทบต่อสุขภาพ ระบบนิเวศ และเศรษฐกิจ สําหรับประเทศไทย นักวิชาการได้ส่งสัญญานปรากฎการณ์เอลนีโญเริ่มต้นแล้ว และจะยาวนานไปอย่างน้อยถึงต้นปีหน้า น้ําต้นทุนก่อนเข้าฤดูฝนมีอยู่ในระบบชลประทาน 35% ซึ่งถือว่าน้อยและน่าเป็นห่วง ส่วนพื้นที่นอกเขตชลประทานมีโอกาสเผชิญความเสี่ยงมากขึ้นและจะมีผลต่อผลผลิตทางการเกษตร เช่น ข้าวและอ้อยจะมีจํานวนลดลง ทั้งนี้ เห็นควรให้กระทรวงเกษตรและสหกรณ์ แจ้งเตือนและสร้างการรับรู้ถึงสถานการณ์ดังกล่าวให้กับพี่น้องเกษตรกร ซึ่งนับเป็นกลุ่มเป้าหมายสําคัญที่อาจได้รับผลกระทบรุนแรงจากปรากฎการณ์เอลนีโญที่จะเกิดขึ้น เพื่อการวางแผนการเพาะปลูกและการใช้น้ําในแต่ละพื้นที่อย่างเหมาะสมนั้น
วันที่ 7 กรกฎาคม 2566 นายประพิศ จันทร์มา อธิบดีกรมชลประทาน กล่าวชี้แจงว่า กรมชลประทาน ได้เฝ้าระวังและติดตามสถานการณ์เอลนีโญอย่างต่อเนื่อง พร้อมวางแผนรับมือ ด้วยการเก็บกักน้ําในอ่างเก็บน้ําต่าง ๆ ไว้ให้ได้มากที่สุด การบริหารจัดการน้ําฝนผ่านระบบคลองชลประทานแทนการระบายน้ําจากเขื่อนเพื่อเป็นการประหยัดน้ํา มีการจัดรอบเวรการใช้น้ํารวมทั้งให้สถานีสูบน้ําด้วยไฟฟ้าสูบน้ําตามรอบเวรอย่างเคร่งครัด เน้นย้ําให้ทุกโครงการชลประทาน ลงพื้นที่ให้คําแนะนําเกษตรกรที่ยังไม่ได้เพาะปลูก ให้ทยอยปลูกพืชเมื่อมีฝนตกในพื้นที่อย่างสม่ําเสมอและใช้น้ําฝนเป็นหลักในการเพาะปลูก เพื่อลดความเสี่ยงผลผลิตเสียหาย สําหรับพื้นที่ที่มีการเพาะปลูกแล้ว จะดําเนินการส่งน้ําตามรอบเวรของแต่ละพื้นที่ นอกจากนี้ ยังได้จัดเตรียมเครื่องจักร เครื่องมือ เครื่องสูบน้ํา และอุปกรณ์ต่าง ๆ ไว้คอยช่วยเหลือเกษตรกรได้อย่างทันท่วงที รวมทั้งกําจัดวัชพืชและสิ่งกีดขวางทางน้ําอย่างต่อเนื่อง เพื่อไม่ให้มีสิ่งกีดขวางทางน้ํา ทั้งนี้ ยังได้พิจารณาใช้น้ําจากแหล่งน้ําธรรมชาติ ไม่ว่าจะเป็นแก้มลิงหรือบ่อบาดาล มาช่วยเสริมในกรณีที่เกิดปัญหาขาดแคลนน้ําอีกด้วย ที่สําคัญได้ทําการประชาสัมพันธ์ถึงปรากฎการณ์เอลนีโญ ที่จะส่งผลต่อสถานการณ์น้ําให้ประชาชนและเกษตรกรได้รับทราบอย่างต่อเนื่อง ควบคู่ไปกับการปฏิบัติตาม 12 มาตรการรับมือฤดูฝนปี 2566 ตามที่กองอํานวยการน้ําแห่งชาติ (กอนช.) กําหนด เพื่อบรรเทาปัญหาที่จะเกิดกับประชาชนและเกษตรกรให้ได้มากที่สุด จึงขอให้ทุกภาคส่วนร่วมใจกันใช้น้ําอย่างประหยัด เพื่อลดผลกระทบจากปัญหาการขาดแคลนน้ําที่อาจจะเกิดขึ้นได้ในอนาคต หากหน่วยงานหรือประชาชนต้องการความช่วยเหลือ สามารถติดต่อสอบถามได้ที่โครงการชลประทานใกล้บ้าน หรือโทร.สายด่วนกรมชลประทาน 1460
รัฐบาลไทย-ข่าวทำเนียบรัฐบาล-สธ. หารือราชวิทยาลัย ร่วมยกระดับบริการ-ศักยภาพบุคลากร สร้างงานวิจัยและนวัตกรรม
วันศุกร์ที่ 7 กรกฎาคม 2566
สธ. หารือราชวิทยาลัย ร่วมยกระดับบริการ-ศักยภาพบุคลากร สร้างงานวิจัยและนวัตกรรม
กระทรวงสาธารณสุข หารือความร่วมมือกับราชวิทยาลัยแพทย์สาขาต่างๆ ครอบคลุมทั้งการฝึกอบรมพัฒนาศักยภาพบุคลากร จัดบริการเพื่อขยายการเข้าถึงประชาชน ตลอดจนสร้างสรรค์งานวิจัย นวัตกรรมทางการแพทย์ มุ่งยกระดับการแพทย์และสาธารณสุขไทย รองรับการเปลี่ยนแปลงทางสุขภาพ
กระทรวงสาธารณสุข หารือความร่วมมือกับราชวิทยาลัยแพทย์สาขาต่างๆ ครอบคลุมทั้งการฝึกอบรมพัฒนาศักยภาพบุคลากร จัดบริการเพื่อขยายการเข้าถึงประชาชน ตลอดจนสร้างสรรค์งานวิจัย นวัตกรรมทางการแพทย์ มุ่งยกระดับการแพทย์และสาธารณสุขไทย รองรับการเปลี่ยนแปลงทางสุขภาพและความต้องการของประชาชน
วันนี้ (7 กรกฎาคม 2566) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์โอภาส การย์กวินพงศ์ ปลัดกระทรวงสาธารณสุข และคณะผู้บริหารกระทรวงสาธารณสุข ประชุมคณะกรรมการจัดทําความร่วมมือระหว่างกระทรวงสาธารณสุขกับราชวิทยาลัย โดยมี ศาสตราจารย์เกียรติคุณ นายแพทย์อมร ลีลารัศมี กรรมการแพทยสภา, ประธานราชวิทยาลัยแพทย์ 15 ราชวิทยาลัย และประธานวิทยาลัยแพทย์ฉุกเฉินแห่งประเทศไทย
นายอนุทิน กล่าวว่า กระทรวงสาธารณสุขได้รับความร่วมมือจากราชวิทยาลัยทุกแห่งเป็นอย่างดีมาโดยตลอด โดยเฉพาะในช่วงสถานการณ์การแพร่ระบาดของโรคโควิด 19 ซึ่งเป็นวิกฤตของระบบสุขภาพทั่วโลก ราชวิทยาลัยได้สนับสนุนการทํางานด้านวิชาการ ขณะที่กระทรวงสาธารณสุขได้ดําเนินการด้านการป้องกันควบคุมโรคและการรักษาพยาบาล เป็นผลให้สามารถรับมือกับวิกฤตได้อย่างดี ประชาชนเกิดความเชื่อมั่นในระบบการแพทย์และสาธารณสุขของประเทศไทย รวมถึงนานาประเทศด้วย
นายแพทย์โอภาส กล่าวว่า กระทรวงสาธารณสุข มีความร่วมมือกับราชวิทยาลัย ผ่านกลไกคณะกรรมการจัดทําความร่วมมือฯ ตั้งแต่ปี 2560 โดยมุ่งเน้นการผลิตแพทย์เชี่ยวชาญสาขาต่างๆ การพัฒนาศักยภาพบุคลากรเฉพาะทางเพื่อสนับสนุนการทํางาน และการพัฒนาระบบบริการ ซึ่งในการหารือวันนี้ จะเป็นการยกระดับความร่วมมือภายใต้แนวคิด “หนึ่งราชวิทยาลัย หนึ่งความร่วมมือเพื่อประชาชน” โดยมีกรอบการดําเนินงาน 3 ด้าน ได้แก่ ด้านการบริการการแพทย์และสาธารณสุข ด้านการผลิตและพัฒนาบุคลากรในหน่วยบริการสาธารณสุข และด้านการสร้างงานวิจัยและนวัตกรรมทางการแพทย์ เพื่อต่อยอดระบบสาธารณสุขไทย ให้ผู้รับบริการเข้าถึงบริการที่มีคุณภาพ ตรงตามความต้องการของประชาชนในพื้นที่ ทั้งนี้ ที่ประชุมเห็นตรงกันว่าการร่วมมือกันดําเนินการตามแนวทางดังกล่าวจะเป็นประโยชน์ต่อประชาชนและระบบสาธารณสุขของประเทศ ซึ่งจากนี้จะมีคณะทํางานสองฝ่ายร่วมกันจัดทํารายละเอียดในการดําเนินงานต่อไป
**************7 กรกฎาคม 2566
รัฐบาลไทย-ข่าวทำเนียบรัฐบาล-พี่เบิร์ดขอเชิญชวนเข้าร่วมกิจกรรม"SRISAMAN RUN FOR HEALTH BY YOUR HEART"ศรีสมาน เดิน-วิ่ง เพื่อสุขภาพ 2566
วันศุกร์ที่ 7 กรกฎาคม 2566
พี่เบิร์ดขอเชิญชวนเข้าร่วมกิจกรรม"SRISAMAN RUN FOR HEALTH BY YOUR HEART"ศรีสมาน เดิน-วิ่ง เพื่อสุขภาพ 2566
...
*ชมรมกีฬาสํานักงบประมาณกลาโหม *ขอเชิญชวนกําลังพลและบุคคลทั่วไป
*เข้าร่วมกิจกรรม"SRISAMAN RUN FOR HEALTH BY YOUR HEART"ศรีสมาน เดิน-วิ่ง เพื่อสุขภาพ 2566
*ในวันอาทิตย์ที่ 6 สิงหาคม 2566 ณ สํานักงานปลัดกระทรวงกลาโหม (ศรีสมาน) จ.นนทบุรี
*โดยมีวัตถุประสงค์ :เพื่อส่งเสริมให้กําลังพล และครอบครัวรวมถึงผู้สนใจทั่วไปได้ออกกําลังกายอย่างง่าย
ด้วยการเดินและวิ่งและนํารายได้ส่วนหนึ่ง จากการจัดการแข่งขัน ใช้เป็นสวัสดิการ ให้แก่กําลังพล
และครอบครัวของสํานักงบประมาณกลาโหมรวมถึงจัดซื้อเครื่องมือแพทย์ สนับสนุนให้กับ
สํานักงานแพทย์ สํานักงานสนับสนุน สํานักงานปลัดกระทรวงกลาโหม และใช้ในกิจกรรมสาธารณกุศลต่างๆ
*รับสมัครตั้งแต่
29 เม.ย. - 20 ก.ค.66
*กดสมัครและดูรายละเอียดได้ที่ https://race.thai.run/srisamanrun
*ติดต่อสอบถาม ชมรมกีฬาสํานักงบประมาณกลาโหม โทร. 099 6085830
รัฐบาลไทย-ข่าวทำเนียบรัฐบาล-กรมบัญชีกลางเผยผลเบิกจ่ายเงินงบประมาณฯ สิ้นไตรมาส 3 ปีงบประมาณ 66
วันศุกร์ที่ 7 กรกฎาคม 2566
07/07/2566
กรมบัญชีกลางเผยผลเบิกจ่ายเงินงบประมาณฯ สิ้นไตรมาส 3 ปีงบประมาณ 66
ผลเบิกจ่ายเงินงบประมาณรายจ่ายประจําปีงบประมาณ พ.ศ.2566 ในไตรมาสที่ 3 (ต.ค. 65 - มิ.ย. 66) มีการเบิกจ่ายเพิ่มขึ้นอย่างต่อเนื่อง โดยภาพรวมเบิกจ่ายแล้ว 2,565,504 ลบ. คิดเป็น 76.01% ของวงเงินงบประมาณ 3,375,214 ลบ.
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ติดตามเร่งรัดการใช้จ่ายเงินงบประมาณรายจ่ายประจําปีงบประมาณ พ.ศ. 2566 ของส่วนราชการต่าง ๆ อย่างต่อเนื่อง โดยมีคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่ายประจําปีงบประมาณ พ.ศ. 2566 ในส่วนกลางและสํานักงานคลังจังหวัดทั้ง 76 จังหวัด เร่งรัดและสนับสนุนการดําเนินงาน พร้อมทั้งให้คําแนะนําหน่วยรับงบประมาณทุกแห่ง ให้สามารถดําเนินการเบิกจ่ายได้ตามแผนการใช้จ่ายเงิน ซึ่งในไตรมาสที่ 3 (ต.ค. 65 - มิ.ย. 66) หน่วยรับงบประมาณต่าง ๆ มีการเบิกจ่ายเงินงบประมาณรายจ่ายประจําปีงบประมาณ พ.ศ. 2566 เพิ่มขึ้นอย่างต่อเนื่อง โดยภาพรวมเบิกจ่ายแล้ว 2,565,504 ล้านบาท คิดเป็น 76.01% ของวงเงินงบประมาณ 3,375,214 ล้านบาท จําแนกเป็น รายจ่ายประจําเบิกจ่ายแล้ว 2,084,585 ล้านบาท คิดเป็น 82.25% ของวงเงินงบประมาณ 2,534,502 ล้านบาท รายจ่ายลงทุนเบิกจ่ายแล้ว 349,541 ล้านบาท คิดเป็น 53.73% และมีการใช้จ่ายหรือก่อหนี้แล้ว จํานวน 479,740 ล้านบาท คิดเป็นร้อยละ 73.75 ของวงเงินงบประมาณ 650,498 ล้านบาท สําหรับเงินงบประมาณที่กันไว้เบิกเหลื่อมปีเบิกจ่ายแล้ว 131,378 ล้านบาท คิดเป็น 69.07% ของวงเงินงบประมาณ 190,214 ล้านบาท
“ขณะนี้คณะทํางานเฉพาะกิจในการติดตามเร่งรัดการเบิกจ่ายเงินฯ ทั้งส่วนกลางและส่วนภูมิภาค ยังคงกํากับดูแลเร่งรัดการดําเนินการและการเบิกจ่ายของหน่วยรับงบประมาณที่อยู่ในความรับผิดชอบอย่างใกล้ชิด เพื่อให้การเบิกจ่ายและการใช้จ่ายเงินงบประมาณรายจ่ายประจําปีงบประมาณ พ.ศ. 2566 รวมถึงการใช้จ่ายภาครัฐอื่น เป็นไปอย่างมีประสิทธิภาพ สนับสนุนการฟื้นตัวของเศรษฐกิจไทย ตามที่คณะรัฐมนตรีได้กําหนดเป้าหมายการเบิกจ่ายงบประมาณรายจ่ายประจําปีงบประมาณ พ.ศ. 2566 โดยภาพรวมเบิกจ่ายไม่น้อยกว่า ร้อยละ 93 รายจ่ายประจําเบิกจ่ายไม่น้อยกว่า ร้อยละ 98 รายจ่ายลงทุนเบิกจ่ายไม่น้อยกว่า ร้อยละ 75 และการใช้จ่ายงบประมาณ (การก่อหนี้) รายจ่ายภาพรวม รายจ่ายประจํา และรายจ่ายลงทุน ร้อยละ 100 ทั้งนี้ กรมบัญชีกลางได้ประชาสัมพันธ์ลําดับผลการเบิกจ่ายและการใช้จ่ายเงินงบประมาณรายจ่าย ประจําปีงบประมาณ พ.ศ. 2566 ที่เว็บไซต์กรมบัญชีกลาง www.cgd.go.th หัวข้อ ข้อมูลสถิติ ซึ่งมีการปรับปรุงข้อมูลทุกสัปดาห์เพื่อเป็นข้อมูลประกอบการติดตามเร่งรัดการเบิกจ่ายและการใช้จ่ายเงินงบประมาณของส่วนราชการ รัฐวิสาหกิจ และหน่วยงานอื่นของรัฐ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย อด.1079 อำเภอกุมภวาปี จังหวัดอุดรธานี ระยะทาง 7.390 กิโลเมตร เสร็จสมบูรณ์
วันศุกร์ที่ 7 กรกฎาคม 2566
กรมทางหลวงชนบท ซ่อมบํารุงถนนสาย อด.1079 อําเภอกุมภวาปี จังหวัดอุดรธานี ระยะทาง 7.390 กิโลเมตร เสร็จสมบูรณ์
ส่งเสริมเศรษฐกิจการขนส่งในพื้นที่ รองรับปริมาณการจราจรในช่วงเทศกาล ประชาชนเดินทางสะดวกปลอดภัย
กรมทางหลวงชนบท (ทช.) กระทรวงคมนาคม โดยสํานักบํารุงทาง ดําเนินโครงการงานบํารุงถนนทางหลวงชนบทสาย อด.1079 แยก ทล.2 - บ้านสามเหลี่ยม อําเภอกุมภวาปี จังหวัดอุดรธานี โดยซ่อมบํารุงแก้ไขผิวจราจรและพื้นทาง ด้วยวิธี Pavement In - Place Recycling แบ่งการดําเนินงานออกเป็น 3 ช่วง คือ ช่วง กม. ที่ 0+535 - 2+505 ช่วง กม. ที่ 2+535 - 3+800 และช่วง กม. ที่ 5+800 - 8+000 รวมระยะทาง 5.435 กิโลเมตร และเสริมผิวทางโดยวิธี HOT MIX IN - PLACE RECYCLING แบบ RE - PAVING แบ่งการดําเนินงานออกเป็น 2 ช่วง คือ ช่วง กม. ที่ 3+820 - 5+410 และ กม. ที่ 5+435 - 5+800 รวมระยะทาง 1.955 กิโลเมตร รวมระยะทางดําเนินการทั้งสิ้น 7.390 กิโลเมตร ทั้งนี้ เพื่อเป็นการอํานวยความสะดวกปลอดภัยรองรับการเดินทางของประชาชนให้สามารถเดินทางขนส่งผลผลิตทางการเกษตร ขนส่งวัสดุก่อสร้างเข้าสู่โรงงานอุตสาหกรรม ส่งเสริมเศรษฐกิจการขนส่งในพื้นที่ และใช้เป็นเส้นทางเลี่ยงในช่วงเทศกาลได้อีกด้วย ปัจจุบันโครงการได้ดําเนินการซ่อมบํารุงแล้วเสร็จสมบูรณ์ตามแผนที่กําหนดไว้ ใช้งบประมาณในการดําเนินงาน 29.97 ล้านบาท
รัฐบาลไทย-ข่าวทำเนียบรัฐบาล-ธอส.จัดทำผลิตภัณฑ์เงินฝากออมทรัพย์ Welcome Savings เพิ่มทางเลือกให้กับคนรักการออม ผลตอบแทนอัตราดอกเบี้ยสูงถึง 2.10% ต่อปี
วันศุกร์ที่ 7 กรกฎาคม 2566
07/07/2566
ธอส.จัดทําผลิตภัณฑ์เงินฝากออมทรัพย์ Welcome Savings เพิ่มทางเลือกให้กับคนรักการออม ผลตอบแทนอัตราดอกเบี้ยสูงถึง 2.10% ต่อปี
ธอส. จัดทําผลิตภัณฑ์ ”เงินฝากออมทรัพย์ Welcome Savings” อัตราดอกเบี้ยสูงถึง 2.10 % ต่อปี (ตั้งแต่วันที่เปิดบัญชี ถึงวันที่ 28 กุมภาพันธ์ 2568) ไม่เสียภาษีดอกเบี้ยเงินฝากเทียบเท่ากับอัตราดอกเบี้ยเงินฝากประจํา 2.47% ต่อปี
ธนาคารอาคารสงเคราะห์ (ธอส.) เชิญชวนลูกค้าที่ยังไม่เคยมีบัญชีเงินฝากกับ ธอส. เพื่อเป็นทางเลือกในการออม ด้วยการจัดทําผลิตภัณฑ์ ”เงินฝากออมทรัพย์ Welcome Savings” อัตราดอกเบี้ยสูงถึง 2.10 % ต่อปี (ตั้งแต่วันที่เปิดบัญชี ถึงวันที่ 28 กุมภาพันธ์ 2568 ) ไม่เสียภาษีดอกเบี้ยเงินฝากเทียบเท่ากับอัตราดอกเบี้ยเงินฝากประจํา 2.47% ต่อปี เปิดบัญชีได้ ตั้งแต่วันที่ 7 กรกฎาคม - 31 สิงหาคม 2566 หรือจนกว่าจะเต็มกรอบวงเงินโครงการ เปิดบัญชีเงินฝาก ขั้นต่ํา 10,000 บาทขึ้นไป ทั้งนี้จะมีการจ่ายดอกเบี้ยปีละ 2 ครั้ง (วันที่ 29 มิถุนายน และ 29 ธันวาคม) (เงื่อนไขเป็นไปตามที่ธนาคารกําหนด) สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีที่การจัดตั้งธุรกิจกายภาพบำบัดเพิ่มขึ้นในช่วง 5 เดือนแรก 2566 รัฐบาลพร้อมส่งเสริมธุรกิจกายภาพบำบัด เพื่อให้ตอบโจทย์ความนิยมด้านสุขภาพในปัจจุบัน
วันศุกร์ที่ 7 กรกฎาคม 2566
07/07/2566
โฆษกรัฐบาลเผย นายกฯ ยินดีที่การจัดตั้งธุรกิจกายภาพบําบัดเพิ่มขึ้นในช่วง 5 เดือนแรก 2566 รัฐบาลพร้อมส่งเสริมธุรกิจกายภาพบําบัด เพื่อให้ตอบโจทย์ความนิยมด้านสุขภาพในปัจจุบัน
โฆษกรัฐบาลเผย นายกฯ ยินดีที่การจัดตั้งธุรกิจกายภาพบําบัดเพิ่มขึ้นในช่วง 5 เดือนแรก 2566 รัฐบาลพร้อมส่งเสริมธุรกิจกายภาพบําบัด เพื่อให้ตอบโจทย์ความนิยมด้านสุขภาพในปัจจุบัน
วันที่ 7 กรกฎาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อมูลจากกรมพัฒนาธุรกิจการค้า ถึงแนวโน้มการเติบโตของธุรกิจกายภาพบําบัด ที่ได้รับความนิยมเป็นอย่างมาก โดยจากสถิติตั้งแต่ปี 2563 พบว่ามีการจัดตั้งธุรกิจประเภทนี้เพิ่มขึ้นอย่างต่อเนื่อง เชื่อมั่นว่าหน่วยงานไทยพร้อมรองรับการเติบโตธุรกิจกายภาพบําบัดตามกระแสความตื่นตัวเรื่องสุขภาพ
โฆษกประจําสํานักนายกรัฐมนตรีกล่าวว่า ในปัจจุบันประชากรไทยวัยทํางาน อายุระหว่าง 25-54 ปี มีความใส่ใจในเรื่องสุขภาพมากขึ้น เป็นผลสืบเนื่องมาจากพฤติกรรมในการทํางาน โดยเฉพาะการทํางานหน้าคอมพิวเตอร์เป็นเวลานาน และไม่ขยับปรับเปลี่ยนอิริยาบถ ส่งผลให้เกิดโรคออฟฟิศซินโดรม (Office Syndrome) ดังนั้น คลินิกกายภาพบําบัดจึงเป็นทางเลือกใหม่ของคนวัยทํางาน เพื่อรักษาและบําบัดอาการออฟฟิศซินโดรม รวมถึงผู้ที่มีอาการบาดเจ็บทางกล้ามเนื้อและกระดูกที่อาจเกิดจากการเล่นกีฬา หรือพฤติกรรมการใช้ชีวิตต่าง ๆ โดยใช้เทคโนโลยีการรักษาที่ทันสมัย มีมาตรฐาน รักษาอาการเจ็บปวดได้เป็นอย่างดี และตอบโจทย์ความต้องการของผู้บริโภค โดยช่วง 5 เดือนที่ผ่านมา ปี 2566 มีการจัดตั้งธุรกิจกายภาพบําบัด รวม 22 ราย ทุนจดทะเบียนรวม 31.40 ล้านบาท
สําหรับสถิติข้อมูลปัจจุบันของธุรกิจกายภาพบําบัดที่ดําเนินกิจการในประเทศไทย ณ วันที่ 31 พฤษภาคม 2566 มีจํานวน 175 ราย มูลค่าทุน 1,665.55 ล้านบาท โดยมีสถานประกอบการส่วนใหญ่ตั้งอยู่ในกรุงเทพมหานคร จํานวน 91 ราย ทุนจดทะเบียนรวม 1,284.31 ล้านบาท รองลงมา คือ ภาคกลาง 33 ราย ภาคเหนือ 15 ราย ภาคใต้ 13 ราย ภาคตะวันออก 11 ราย ภาคตะวันออกเฉียงเหนือ 8 ราย และภาคตะวันตก 4 ราย โดยส่วนใหญ่เป็นธุรกิจขนาดเล็ก (S) มีการคาดการณ์ว่าในอนาคตจะมีการจัดตั้งธุรกิจกายภาพบําบัดเพิ่มมากขึ้น รวมถึงศูนย์วิทยาศาสตร์การกีฬาขนาดใหญ่ในประเทศไทย เพื่อรองรับการให้บริการด้านสุขภาพอย่างครบวงจร และกระแสความนิยมของธุรกิจกายภาพบําบัดที่มีเพิ่มมากขึ้น
“นายกรัฐมนตรียินดีต่อแนวโน้มการเติบโตของธุรกิจกายภาพบําบัดที่มีเพิ่มมากขึ้น เชื่อมั่นว่าประเทศไทยพร้อมรองรับกระแสความตื่นตัวด้านนี้ ทั้งนี้ ธุรกิจกายภาพบําบัดในประเทศไทย ถือว่าเป็นตลาดแห่งใหม่ที่เหมาะกับการลงทุน เนื่องจากมีอัตราการเติบโตสูง รัฐบาลพร้อมส่งเสริมให้เกิดการพัฒนาร่วมกับธุรกิจทางการแพทย์อื่น ๆ เพื่อพัฒนาให้ประเทศไทยกลายเป็นศูนย์กลางทางการแพทย์อย่างครบวงจร ต่อยอดไปถึงการท่องเที่ยวด้านสุขภาพรองรับนักท่องเที่ยวที่ต้องการพักผ่อนควบคู่ไปกับการดูแลสุขภาพ” นายอนุชาฯ กล่าว
รัฐบาลไทย-ข่าวทำเนียบรัฐบาล-PM pleased with DASTA – UNESCO collaboration on promotion of sustainable tourism and cultural heritages
วันศุกร์ที่ 7 กรกฎาคม 2566
07/07/2566
PM pleased with DASTA – UNESCO collaboration on promotion of sustainable tourism and cultural heritages
PM pleased with DASTA – UNESCO collaboration on promotion of
sustainable tourism and cultural heritages
July 6, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that Prime Minister and Defense Minister Gen.
Prayut Chan-o-cha congratulated the signing of an MOU between the Designated Areas for
Sustainable Tourism Administration (Public Organization) and the United Nations Educational,
Scientific and Cultural Organization (UNESCO), which he hoped to be a good opportunity for
promotion of sustainable tourism and local development for cultural and natural heritage sites,
as well as for Creative Cities and additional tourism destinations in Thailand.
DASTA and UNESCO initiated their collaboration through the signing of the first MoU in 2014,
which was later renewed in 2019, to promote sustainable development at heritage sites in
Thailand. Implementations under the MOU include organization of workshop on utilization of
“Visitor Management Assessment and Strategy Tool (VMAST)” in Thailand and other APEC
countries among others.
The latest MOU, signed on June 28, 2023, will focus on selected designated areas under the
responsibility of DASTA as pilot sites. Activities will include capacity-building and safeguarding of
tangible and intangible heritage, and the launch of a UNESCO-DASTA project, funded by the
ASEAN-Türkiye Cooperation, titled ‘Achieving Sustainable Tourism with Intangible Cultural
Heritage and Creative Cities Network in Waterway Cities of ASEAN’ in August of this year.
According to the Government Spokesperson, the Prime Minister pledged his support to all
cooperations that benefit the world and mankind. Collaboration between DASTA and UNESCO to
promote sustainable tourism and cultural heritages would not only engender social, community,
and environmental responsibility, but also ecosystem security, conservation of culture heritages,
and balanced tourism development in parallel with national economic development.
รัฐบาลไทย-ข่าวทำเนียบรัฐบาล-หัวหน้าผู้ตรวจราชการฯ วิษณุ เปิดงานอุตสาหกรรมแฟร์ จ.อุบลราชธานี ยกทัพสินค้าดี ราคาถูก คุณภาพเด่น ช่วยลดภาระค่าครองชีพประชาชน
วันศุกร์ที่ 7 กรกฎาคม 2566
07/07/2566
หัวหน้าผู้ตรวจราชการฯ วิษณุ เปิดงานอุตสาหกรรมแฟร์ จ.อุบลราชธานี ยกทัพสินค้าดี ราคาถูก คุณภาพเด่น ช่วยลดภาระค่าครองชีพประชาชน
หัวหน้าผู้ตรวจราชการฯ วิษณุ เปิดงานอุตสาหกรรมแฟร์ จ.อุบลราชธานี ยกทัพสินค้าดี ราคาถูก คุณภาพเด่น ช่วยลดภาระค่าครองชีพประชาชน
จังหวัดอุบลราชธานี : วันที่ 6 กรกฎาคม 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานเปิดงานอุตสาหกรรมแฟร์ภาคตะวันออกเฉียงเหนือตอนล่าง 2 เพื่อขับเคลื่อนนโยบายของรัฐบาลในการส่งเสริมเศรษฐกิจฐานรากของประเทศ สนับสนุนให้ผู้ประกอบการรายย่อยในพื้นที่ให้ได้รับคําปรึกษาด้านการเงิน สามารถเข้าถึงแหล่งเงินทุน อันจะนําไปสู่การเสริมสร้างความเข้มแข็งและความสามารถในการแข่งขัน รวมถึงประชาสัมพันธ์แนวทางการพัฒนาอุตสาหกรรมของกระทรวงอุตสาหกรรม และถ่ายทอดต้นแบบการพัฒนาของสถานประกอบการที่มีศักยภาพในพื้นที่ ณ ศาลากลางจังหวัดอุบลราชธานี
ภายในงานมีการจําหน่ายสินค้าเด่น สินค้าดี มีคุณภาพ จากผู้ประกอบการในจังหวัดอุบลราชธานี ยโสธร ศรีสะเกษ และอํานาจเจริญ กว่า 100 ร้านค้า ประกอบด้วย สินค้าเกษตรอินทรีย์สําหรับผู้ที่รักสุขภาพ สินค้าโอทอป สินค้าอุตสาหกรรมที่ลดราคาเป็นพิเศษ สินค้าจากกลุ่มวิสาหกิจชุมชนที่อยู่รอบโรงงานได้รับการช่วยเหลือและสนับสนุนด้านการผลิตสินค้าที่เกิดจากเศษเหลือใช้จากภาคอุตสาหกรรมและกากอุตสาหกรรมไม่อันตรายเพื่อเป็นอาชีพเสริม นอกจากนี้ยังมีการจัดแสดงนิทรรศการ การฝึกอาชีพดีพร้อมเพื่อสร้างรายได้ การพัฒนาบรรจุภัณฑ์ และการให้สินเชื่อเพื่อผู้ประกอบการจากสถาบันการเงิน
โดยมี นายวรรณเวทย์ ศิวารัตน์ อุตสาหกรรมจังหวัดอุบลราชธานี นายชาติศักดิ์ จันทร์สุคนธ์ อุตสาหกรรมจังหวัดยโสธร นายณัฐ อารีกุล อุตสาหกรรมจังหวัดศรีสะเกษ นายเชาวลิตร์ ทองประดับ ผู้อํานวยการสํานักงานอุตสาหกรรมพื้นฐานและการเหมืองแร่ เขต 2 และผู้แทนผู้อํานวยการศูนย์ส่งเสริมอุตสาหกรรมภาคที่ 7 เข้าร่วมงาน
รัฐบาลไทย-ข่าวทำเนียบรัฐบาล-“ในหลวง – พระราชินี” พระราชทานสิ่งของแก่ควาญช้างชาวศรีลังกา ที่ร่วมดูแล พลายศักดิ์สุรินทร์ ระหว่างเดินทางกลับประเทศไทย
วันศุกร์ที่ 7 กรกฎาคม 2566
“ในหลวง – พระราชินี” พระราชทานสิ่งของแก่ควาญช้างชาวศรีลังกา ที่ร่วมดูแล พลายศักดิ์สุรินทร์ ระหว่างเดินทางกลับประเทศไทย
“ในหลวง – พระราชินี” พระราชทานสิ่งของแก่ควาญช้างชาวศรีลังกา ที่ร่วมดูแล พลายศักดิ์สุรินทร์ ระหว่างเดินทางกลับประเทศไทย
“ในหลวง – พระราชินี” พระราชทานสิ่งของแก่ควาญช้างชาวศรีลังกา ที่ร่วมดูแล พลายศักดิ์สุรินทร์ ระหว่างเดินทางกลับประเทศไทย
วันที่ 6 กรกฎาคม 2566 เวลา 16.00 น. พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงพระกรุณาโปรดเกล้าฯ ให้ พลอากาศโท ภักดี แสง-ชูโต ผู้ช่วยราชเลขานุการในพระองค์ พระบาทสมเด็จพระเจ้าอยู่หัว เป็นผู้แทนพระองค์อัญเชิญสิ่งของเพื่อมอบให้แก่ Mr. Don Upul Jayarathna Denelpitiyage ควาญช้างชาวศรีลังกา จากสวนสัตว์ Dehiwala ที่ช่วยปฏิบัติหน้าที่ดูแลช้างพลายศักดิ์สุรินทร์ระหว่างเดินทางกลับจากประเทศศรีลังกา มาทําการรักษาอาการป่วย ณ สถาบันคชบาลแห่งชาติ ในพระอุปถัมภ์ฯ อําเภอห้างฉัตร จังหวัดลําปาง ประเทศไทย ซึ่งควาญช้างมีกําหนดจะเดินทางกลับประเทศศรีลังกาในวันที่ 7 กรกฎาคม 2566 นี้ โดยพิธีรับพระราชทานสิ่งของได้จัดขึ้น ณ ห้องแถลงข่าว ชั้น 1 กระทรวงทรัพยากรธรรมชาติและสิ่งแวดล้อม โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายณัฐพล ขันธหิรัญ รองปลัดกระทรวงการต่างประเทศ คณะผู้บริหารระดับสูง ผู้แทนจากกรมอุทยานแห่งชาติ สัตว์ป่า และพันธุ์พืช และผู้แทนจากองค์การอุตสาหกรรมป่าไม้ เข้าร่วมในพิธี นับเป็นพระมหากรุณาธิคุณอย่างหาที่สุดมิได้ และยังความปลาบปลื้มใจแก่คณะผู้บริหาร ข้าราชการ และเจ้าหน้าที่ของกระทรวงทรัพยากรธรรมชาติและสิ่งแวดล้อม ตลอดจนทุกฝ่ายที่เกี่ยวข้องเป็นล้นพ้น
รัฐบาลไทย-ข่าวทำเนียบรัฐบาล-กรมศุลกากรจับกระเทียมลักลอบนำเข้า 30,000 กิโลกรัม มูลค่า 800,000 บาท
วันศุกร์ที่ 7 กรกฎาคม 2566
07/07/2566
กรมศุลกากรจับกระเทียมลักลอบนําเข้า 30,000 กิโลกรัม มูลค่า 800,000 บาท
กรมศุลกากรจับกระเทียมสดลักลอบนําเข้า จํานวน 1,500 กระสอบ น้ําหนัก 30,000 กิโลกรัม มูลค่า 800,000 บาท ในพื้นที่อําเภอบางสะพานน้อย จังหวัดประจวบคีรีขันธ์
นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า อธิบดีกรมศุลกากรได้กําชับให้เจ้าหน้าที่ศุลกากรเข้มงวดในการตรวจสอบและจับกุมผู้ลักลอบนําสินค้าเกษตรเข้ามาในราชอาณาจักร เพื่อเป็นการรักษากลไกทางการตลาด และสนับสนุนเกษตรกรไทยให้สามารถขายผลผลิตทางการเกษตรได้อย่างต่อเนื่อง และเมื่อวันที่ 6 กรกฎาคม 2566 นายถวัลย์ รอดจิตต์ ผู้อํานวยการกองสืบสวนและปราบปราม นายอภิชาติ ใจงาม ผู้เชี่ยวชาญด้านการสืบสวนและปราบปราม และนายชลัฐ ปทุมพรรุจี ผู้อํานวยการส่วนสืบสวนปราบปราม 2 ได้ให้เจ้าหน้าที่ประกอบด้วยเจ้าหน้าที่ชุดสืบสวนปราบปรามเคลื่อนที่เร็ว กองสืบสวนและปราบปราม และเจ้าหน้าที่จากด่านศุลกากรประจวบคีรีขันธ์ ลงพื้นที่เพื่อเฝ้าสังเกตุการณ์การลักลอบนําสิ่งผิดกฎหมายเข้ามาในราชอาณาจักรผ่านช่องทางต่าง ๆ จนพบรถบรรทุกต้องสงสัยว่า อาจมีของลักลอบหนีศุลกากรซุกซ่อนอยู่ภายในยานพาหนะคันดังกล่าว ในพื้นที่อําเภอบางสะพานน้อย จังหวัดประจวบคีรีขันธ์ เจ้าหน้าที่ฯ จึงขอเข้าทําการตรวจค้น ผลการตรวจค้นพบสินค้าเกษตรประเภทกระเทียมสดบรรจุกระสอบ มีเมืองกําเนิดต่างประเทศ ไม่ปรากฏเอกสารหลักฐานแสดงการผ่านพิธีการศุลกากรโดยถูกต้อง จํานวน 1,500 กระสอบ น้ําหนักรวม 30,000 กิโลกรัม มูลค่าประมาณ 800,000 บาท
กรณีดังกล่าว เป็นความผิดตามมาตรา 242 และมาตรา 246 ประกอบมาตรา 166 และ 167 แห่ง พ.ร.บ.ศุลกากร พ.ศ. 2560 เจ้าหน้าที่ฯ จึงได้ทําการยึดของกลางทั้งหมด เพื่อดําเนินคดีตามกฎหมายต่อไป
โฆษกกรมศุลกากร กล่าวเพิ่มเติมอีกว่า สําหรับสถิติในการจับกุมสินค้าเกษตรประเภทกระเทียมและหอมหัวใหญ่ ตั้งแต่ปีงบประมาณ 2565 - มิถุนายน 2566 มีจํานวน 366 ราย น้ําหนัก 538,948 กิโลกรัม มูลค่ากว่า 16.9 ล้านบาท ทั้งนี้ กรมศุลกากรจะให้ความสําคัญกับการปราบปรามการลักลอบนําเข้าสินค้าเกษตร เพื่อเป็นการปกป้องและส่งเสริมเกษตรกรไทย พร้อมทั้งสร้างสมดุลทางการค้า ต่อไป
รัฐบาลไทย-ข่าวทำเนียบรัฐบาล-‘สพฐ.’ พาน้องกลับมาเรียนได้เกิน 99% พร้อมใช้กิจกรรมเยี่ยมบ้านนักเรียนเป็นข้อมูล ช่วยเหลือด้านต่าง ๆ
วันศุกร์ที่ 7 กรกฎาคม 2566
‘สพฐ.’ พาน้องกลับมาเรียนได้เกิน 99% พร้อมใช้กิจกรรมเยี่ยมบ้านนักเรียนเป็นข้อมูล ช่วยเหลือด้านต่าง ๆ
.....
สํานักงานคณะกรรมการการศึกษาขั้นพื้นฐาน (สพฐ.) เผยผลการวิจัยเรื่องเด็กหลุดจากระบบการศึกษาด้วยรูปแบบ Design Research in Education โดยพบ 11 สาเหตุที่ทําให้เด็กหลุดจากระบบการศึกษา ได้แก่ ความจําเป็นของครอบครัว การย้ายถิ่นที่อยู่ รายได้ไม่เพียงพอ ปัญหาสุขภาพหรือความพิการ ปัญหาประพฤติหรือการปรับตัว ผลกระทบจากโควิด-19 การเสี่ยงต่อการกระทําผิด การคมนาคมไม่สะดวก การสมรส ผลการเรียน และผู้ปกครองไม่ใส่ใจ
.
ซึ่งข้อมูลเด็กหลุดออกจากระบบในปีการศึกษา 2564 หรือ ปีงบประมาณ 2565 มีจํานวน 28,134 คน สามารถติดตามพบตัว 28,038 คน นํากลับเข้าสู่ระบบการศึกษาและให้ความช่วยเหลือตามความจําเป็นรายบุคคล ขณะเดียวกันมีเด็กที่ติดตามไม่พบตัว 22 คน และเสียชีวิต 74 คน
.
ส่วนปีการศึกษา 2565 หรือ ปีงบประมาณ 2566 มีจํานวน 2,835 คน ซึ่งเป็นตัวเลขการออกกลางคันที่ลดลง และได้ติดตามกลับเข้ามาเรียนแล้ว และบางส่วนเป็นเด็กที่ข้ามมาเรียนจากประเทศเพื่อนบ้าน ไม่กลับเข้ามาเรียนต่อ
.
จากการดําเนินการดังกล่าว ถือว่าประสบความสําเร็จเป็นที่น่าพอใจ สามารถนําเด็กกลับเข้าระบบและให้ความช่วยเหลือตามความต้องการของเด็กถึง 99.66%
.
สําหรับสิ่งที่น่ากังวล คือ จะทําอย่างไรจึงจะรักษาเด็กกลุ่มนี้ไว้ไม่ให้หลุดออกจากระบบซ้ําอีก หรือเด็กที่เรียนอยู่มีแนวโน้มหลุดออกจากระบบเป็นกลุ่มใหม่ จึงมีนโยบายต่อเนื่องทําโรงเรียนให้เป็นโรงเรียนแห่งความสุข และกําหนดให้มีการเยี่ยมบ้านนักเรียนรายบุคคล เพื่อให้ทราบถึงความเป็นอยู่และความจําเป็นที่ต้องการได้รับความช่วยเหลือ ป้องกันไม่ให้เด็กหลุดจากระบบการศึกษาได้อย่างยั่งยืน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ธ.ก.ส. จัดแคมเปญ ธกส รักคุณ Easy Life – Easy Cash Back รับเงินคืนสูงสุด 10%
วันศุกร์ที่ 7 กรกฎาคม 2566
07/07/2566
ธ.ก.ส. จัดแคมเปญ ธกส รักคุณ Easy Life – Easy Cash Back รับเงินคืนสูงสุด 10%
ธ.ก.ส.จัดแคมเปญ ธกส รักคุณ Easy Life - Easy Cash Back ส่งเสริมการสร้างภูมิคุ้มกันทางการเงินด้วยการคืนกําไรให้กับลูกค้า ขอเชิญชวนเกษตรกรลูกค้าและครอบครัว ที่มีอายุ 20 - 70 ปี มีสุขภาพร่างกายแข็งแรงสมบูรณ์ สมัครกรมธรรม์ “ธกส รักคุณ Easy Life แบบ 2”
​นายมานพ จินาไหม ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ได้จัดแคมเปญ ธกส รักคุณ Easy Life - Easy Cash Back เพื่อส่งเสริมการสร้างภูมิคุ้มกันทางการเงินด้วยการคืนกําไรให้กับลูกค้า จึงขอเชิญชวนเกษตรกรลูกค้าและครอบครัว ที่มีอายุ 20 - 70 ปี มีสุขภาพร่างกายแข็งแรงสมบูรณ์ สมัครกรมธรรม์ “ธกส รักคุณ Easy Life แบบ 2” เพื่อรับความคุ้มครองการประสบภัยจากอุบัติเหตุส่วนบุคคล ทุกที่ ทุกเวลา 24 ชั่วโมง ทั่วโลก หมดความกังวลใจ เมื่อภัยมาถึง มีเงินชดเชยรายได้รายวันจากการพักรักษาตัว ในโรงพยาบาลเนื่องจากอุบัติเหตุสูงสุดถึง 900 บาท ต่อวัน/ไม่เกิน 30 วันต่อปีกรมธรรม์ จ่ายเริ่มต้นเพียงปีละ 399 บาท หรือเพียงวันละ 1.093 บาท เท่านั้น รับความคุ้มครองสูง 100,000 บาท โดยสามารถเลือกรับความคุ้มครองได้สูงสุดถึง 300,000 บาทต่อราย (1,197 บาท/ปี)
พิเศษ!! ตั้งแต่วันนี้จนถึงวันที่ 31 ธันวาคม 2566 เมื่อสมัคร “ธกส รักคุณ Easy Life แบบ 2” ได้ง่าย ๆ ทุกที่ ทุกเวลา ผ่านแอปพลิเคชั่น A Insure หรือ BAACLife Online ที่ www.baac.or.th รับความคุ้มครองดี ๆ จาก ธ.ก.ส. พร้อมรับ Cash Back สูงสุด 10% (โดยจะได้รับเงินคืนผ่านบัญชีออมทรัพย์ ธ.ก.ส. ภายใน 30 วัน หลังจากการชําระเงิน) ทั้งนี้ เงื่อนไขความคุ้มครองและการรับเงิน Cash Back เป็นไปตามที่ธนาคารกําหนด สามารถสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ หรือศูนย์บริการลูกค้า 1593 ในวันและเวลาทําการ และ Call center 02 555 0555 ตลอด 24 ชั่วโมง
รัฐบาลไทย-ข่าวทำเนียบรัฐบาล-PM to pay inspection visit to MRT Pink Line before trial run
วันอาทิตย์ที่ 9 กรกฎาคม 2566
PM to pay inspection visit to MRT Pink Line before trial run
PM to pay inspection visit to MRT Pink Line before trial run
July 9, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that on July 10, 2023, Prime Minister and Defense Minister Gen. Prayut Chan-o-cha is scheduled to pay an inspection visit to the MRT Pink Line before its trial run to ensure readiness and safety. He will be accompanied by Minister of Interior Gen. Anupong Paojinda, Minister Attached to the Prime Minister Office Thanakorn Wangboonkongchana, and Deputy Minister of Transport Atirat Ratanasate. The Prime Minister’s schedule is as follows:
At 13.30 hrs, the Prime Minister will arrive at Min Buri Station, and listen to the briefing on the MRT Pink Line Project: Khae Rai – Min Buri Section by the Governor of Mass Rapid Transit Authority of Thailand, before inspecting the Station’s connecting point with the future Orange Line (Thailand Cultural Center-Min Buri). He will, then, participate in the Pink Line 30-minute test run, starting from Min Buri Station (PK30) to the Government Complex Station (PK12), and get off at Lad Pla Khao Station (PK18).
The Pink Line mass transit system (Khae Rai - Min Buri) is one of the mass transits planned in Mass Rapid Transit Master Plan in Bangkok Metropolitan under the responsibility of the Mass Rapid Transit Authority of Thailand (MRTA). It is an elevated straddle type monorail transit with 30 stations and the total distance of 34.5km. The Pink Line connects with the Purple line MRT (Bang Yai – Bang sue), and the MRT Orange Line (Taling Chan - Min Buri), and there is a park and ride building at Min Buri station. As of the end of June 2023, the Line is 96.97% complete for its civil works, 97.34% for the electric train system, and 97.15% for the overall progress.
รัฐบาลไทย-ข่าวทำเนียบรัฐบาล-เตือน ระวังเพจปลอมหลอกลงทุนระบาด แนะอย่าส่งต่อตรวจสอบความน่าเชื่อถือก่อนเสมอ กด Report แพลตฟอร์มทันทีหากเข้าข่ายมิจฉาชีพ
วันอาทิตย์ที่ 9 กรกฎาคม 2566
09/07/2566
เตือน ระวังเพจปลอมหลอกลงทุนระบาด แนะอย่าส่งต่อตรวจสอบความน่าเชื่อถือก่อนเสมอ กด Report แพลตฟอร์มทันทีหากเข้าข่ายมิจฉาชีพ
เตือน ระวังเพจปลอมหลอกลงทุนระบาด แนะอย่าส่งต่อตรวจสอบความน่าเชื่อถือก่อนเสมอ กด Report แพลตฟอร์มทันทีหากเข้าข่ายมิจฉาชีพ
วันที่ 9 กรกฎาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลขอแจ้งเตือนให้ประชาชนระมัดระวังมิจฉาชีพบนโซเชียลมีเดีย โดยปัจจุบันยังคงพบหลอกลวงอยู่เป็นจํานวนมาก โดยเปิดเพจเฟซบุ๊กปลอม แอบอ้างหน่วยงานรัฐ ธนาคารทั้งในกํากับของรัฐและเอกชน องค์กรรัฐวิสาหกิจ ตลาดหลักทรัพย์แห่งประเทศไทย บริษัทเอกชน ตลอดจนบุคคลมีชื่อเสียงแล้วเชิญชวนประชาชนร่วมลงทุน จูงใจจะได้ผลตอบแทนคุ้มค่าเกินจริง โดยขอให้ใช้ความระมัดระวัง อย่าหลงเชื่อโดยง่าย เพราะอาจถูกหลอกลวงจนสูญเสียทรัพย์สินได้
น.ส.ไตรศุลี กล่าวว่า สําหรับวิธีสังเกตเพจเฟซบุ๊กปลอม สามารถดูได้จากจํานวนผู้ติดตาม โดยเพจที่สร้างขึ้นมาเพื่อหลอกลวง มักจะมีผู้ติดตามจํานวนน้อย ต่างจากเพจของหน่วยงาน องค์กรจริงหรือบุคคลที่มีชื่อเสียงตัวจริงซึ่งตั้งมาเป็นเวลานาน จึงมีผู้ติดตามจํานวนมาก นอกจากนี้ยังสามารถสังเกตได้จากหน้า About ซึ่งในเพจจริงจะมีช่องทางการติดต่อของหน่วยงานนั้นๆระบุไว้อย่างชัดเจน หากพบสิ่งผิดปกติและเข้าข่ายว่าจะเป็นเพจของมิจฉาชีพให้ช่วยกันกด Report แจ้งให้เจ้าของแพลตฟอร์มทราบเพื่อดําเนินการกับเพจของมิจฉาชีพทันที
น.ส.ไตรศุลี กล่าวว่า นอกจากไม่หลงเชื่อข้อมูลการหลอกลงทุนของมิจฉาชีพโดยง่ายแล้ว ขอความร่วมมือผู้พบเห็นเพจผิดปกติไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ พร้อมเตือนบุคคลใกล้ชิด โดยเฉพาะผู้สูงอายุให้รู้เท่าทันกลลวงในโลกออนไลน์ โดยเฉพาะการอ้างผลการลงทุนได้ค่าตอบแทนที่สูงเกินจริง และข้อสําคัญเพื่อป้องการตกเป็นเหยื่อของกลุ่มมิจฉาชีพคือ ต้องไม่เร่งรีบตัดสินใจเมื่อพบเห็นข้อมูลเชิญชวนต่างๆ ในโซเชียลมีเดีย ขอให้ตรวจสอบตัวตนผู้มาเชิญชวนก่อนตัดสินใจลงทุนทุกครั้ง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมหน่วยงานภาคีรัฐจับมือเอกชน จัดงาน TRIUP FAIR 2023 ผลักดันการนำวิจัยและนวัตกรรมไปใช้ประโยชน์ มุ่งเพิ่มขีดความสามารถการแข่งขัน ฟื้นฟู พัฒนาเศรษฐกิจไทย อย่างยั่งยืน
วันอาทิตย์ที่ 9 กรกฎาคม 2566
09/07/2566
โฆษกรัฐบาลเผย นายกฯ ส่งเสริมหน่วยงานภาคีรัฐจับมือเอกชน จัดงาน TRIUP FAIR 2023 ผลักดันการนําวิจัยและนวัตกรรมไปใช้ประโยชน์ มุ่งเพิ่มขีดความสามารถการแข่งขัน ฟื้นฟู พัฒนาเศรษฐกิจไทย อย่างยั่งยืน
โฆษกรัฐบาลเผย นายกฯ ส่งเสริมหน่วยงานภาคีรัฐจับมือเอกชน จัดงาน TRIUP FAIR 2023 ผลักดันการนําวิจัยและนวัตกรรมไปใช้ประโยชน์ มุ่งเพิ่มขีดความสามารถการแข่งขัน ฟื้นฟู พัฒนาเศรษฐกิจไทย อย่างยั่งยืน
วันที่ 9 กรกฎาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมความร่วมมือของหน่วยงานที่เกี่ยวข้อง จัดงาน “มหกรรมส่งเสริมการใช้ประโยชน์จากงานวิจัยและนวัตกรรม TRIUP FAIR 2023” ระหว่างวันที่ 18 - 19 กรกฎาคม 2566 ณ Royal Paragon Hall ชั้น 5 ห้างสรรพสินค้าสยามพารากอน รวบรวมผลงาน นักวิจัย ผู้ประกอบการ และหน่วยงานในระบบนิเวศที่มีกลไกสนับสนุนภาคธุรกิจกว่า 60 หน่วยงานมาไว้ในที่เดียวกัน เชื่อมั่นเพิ่มขีดความสามารถ พัฒนา งานวิจัยและนวัตกรรม ต่อยอดพัฒนาระบบเศรษฐกิจก้าวหน้า เป็นรูปธรรม
โฆษกประจําสํานักนายกรัฐมนตรี กล่าวว่างาน “มหกรรมส่งเสริมการใช้ประโยชน์จากงานวิจัยและนวัตกรรม TRIUP FAIR 2023” เกิดจากความร่วมมือของ กระทรวงการอุดมศึกษา วิทยาศาสตร์ วิจัยและนวัตกรรม (อว.) โดย สํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) ร่วมกับหน่วยงานภาคีเครือข่ายในระบบวิทยาศาสตร์ วิจัยและนวัตกรรม (ววน.) ผนึกกําลังภาคเอกชนนําโดยสภาอุตสาหกรรมแห่งประเทศไทย และสภาหอการค้าแห่งประเทศไทยจัดขึ้นภายใต้ แนวคิด “Journey to Impact : เส้นทางจากงานวิจัยและนวัตกรรมสู่การยกระดับเศรษฐกิจและสังคมของประเทศ” ภายใต้ 3 ประเด็นหลัก ได้แก่ การแพทย์และสุขภาพ เกษตรและอาหารมูลค่าสูง และ Net Zero Emission เพื่อเปิดพื้นที่ให้ผู้ประกอบการภาคเอกชนได้พบกับผลงานวิจัยและนวัตกรรมที่ใช้ได้จริงกว่า 300 ผลงาน ซึ่งสามารถต่อยอดเชิงพาณิชย์ รวมทั้ง เปิดพื้นที่ทํา Business Matching ให้แก่ผู้ที่สนใจ การจัดให้มีเวทีเสวนา และการอบรมเชิงปฏิบัติการที่เหมาะกับนักวิจัยและผู้ประกอบการโดยมีวิทยากรทั้งในประเทศและต่างประเทศมาร่วมแลกเปลี่ยน กิจกรรม Pitching การจับคู่ธุรกิจ การให้คําปรึกษาจากหน่วยงานต่าง ๆ กว่า 60 หน่วยงาน อาทิ เรื่องทุนวิจัย การจัดการทรัพย์สินทางปัญญา ห้องปฏิบัติการตรวจวิเคราะห์ต่าง ๆ การรับรองมาตรฐานสินค้านวัตกรรม การขึ้นทะเบียนผลิตภัณฑ์ บัญชีนวัตกรรม มาตรการภาษี 200% รวมถึงกลไกด้านการตลาดทั้งในและต่างประเทศ และรับสิทธิพิเศษต่าง ๆ ด้านการเงิน การลงทุนเพื่อผู้ประกอบการฐานนวัตกรรม และผู้สนใจที่ต้องการผลักดันผลงานวิจัยและนวัตกรรมสู่เชิงพาณิชย์ เป็นต้น
“นายกรัฐมนตรีให้ความสําคัญกับการคิดค้น และต่อยอดใช้ประโยชน์จากงานวิจัย และนวัตกรรม ซึ่งนับว่าเป็นไปตามกระแสสังคมปัจจุบัน ทั้งเพื่อประโยชน์ทางสังคม การพัฒนาคุณภาพชีวิต สิ่งแวดล้อม โดยเฉพาะภาคเศรษฐกิจ ซึ่งหากสนับสนุนให้ผู้ประกอบการภาคเอกชนได้นํางานวิจัยไปต่อยอด สร้างมูลค่าเพิ่มในเชิงพาณิชย์ จะเป็นกลไกสําคัญในการเพิ่มขีดความสามารถ เพิ่มโอกาส ให้เศรษฐกิจและอุตสาหกรรมไทย เติบโตอย่างสมดุล ยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมเวทีการประกวดของเล่นวิทยาศาสตร์ไทย พัฒนาสู่เศรษฐกิจสร้างสรรค์ เชื่อมั่น ไทยมีโอกาสพัฒนาเป็น “เมืองหลวงของการออกแบบของเล่นวิทยาศาสตร์”
วันอาทิตย์ที่ 9 กรกฎาคม 2566
09/07/2566
โฆษกรัฐบาลเผย นายกฯ ส่งเสริมเวทีการประกวดของเล่นวิทยาศาสตร์ไทย พัฒนาสู่เศรษฐกิจสร้างสรรค์ เชื่อมั่น ไทยมีโอกาสพัฒนาเป็น “เมืองหลวงของการออกแบบของเล่นวิทยาศาสตร์”
โฆษกรัฐบาลเผย นายกฯ ส่งเสริมเวทีการประกวดของเล่นวิทยาศาสตร์ไทย พัฒนาสู่เศรษฐกิจสร้างสรรค์ เชื่อมั่น ไทยมีโอกาสพัฒนาเป็น “เมืองหลวงของการออกแบบของเล่นวิทยาศาสตร์”
วันที่ 9 กรกฎาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนองค์การพิพิธภัณฑ์วิทยาศาสตร์แห่งชาติ (NSM) ที่มีแนวคิดการจัดทําเวทีประกวดของเล่นวิทยาศาสตร์ เพื่อสร้างความตระหนักรู้ด้านวิทยาศาสตร์ให้กับคนในทุกช่วงวัย โดยของเล่นวิทยาศาสตร์ เป็นเครื่องมือสําคัญที่จะช่วยส่งเสริมจินตนาการ การเรียน การสอน สร้างความสนใจในวิทยาศาสตร์ ให้เด็ก ตลอดจนสร้างความสัมพันธ์ระหว่างกันของคนในครอบครัว และต่อยอดสร้างเป็นอาชีพได้ พร้อมเชื่อมั่นในการตั้งเป้าหมายให้ไทยเป็น “เมืองหลวงของการออบแบบของเล่นวิทยาศาสตร์”
โฆษกประจําสํานักนายกรัฐมนตรี กล่าวว่า องค์การพิพิธภัณฑ์วิทยาศาสตร์แห่งชาติ (NSM) เปิดเผยว่า ปัจจุบันความนิยมในของเล่นวิทยาศาสตร์ มีแนวโน้มขยายตัวอย่างต่อเนื่องในประเทศจีน และประเทศทางตะวันตก ของเล่นวิทยาศาสตร์หรือ STEM Toy เป็นอุตสาหกรรมที่ได้รับความสนใจเป็นอย่างมาก ทั้งนี้ NSM เห็นโอกาสสําหรับอุตสาหกรรมของเล่นวิทยาศาสตร์ไทย โดยได้เปิดหลักสูตรฝึกอบรมการพัฒนาของเล่นวิทยาศาสตร์หลากหลายหลักสูตร รวมถึงของเล่นภูมิปัญญาไทยที่นําเอากลไกทางวิทยาศาสตร์และวิศวกรรมศาสตร์มาประยุกต์ใช้ ซึ่งผ่านการอบรมไป 2 รุ่น ได้ผลการตอบรับอย่างดี NSM จึงมีแนวคิดที่จะจัดทําเวทีการประกวดของเล่นวิทยาศาสตร์ โดยผู้ที่ชนะการประกวดจะได้รับการสนับสนุนให้สามารถผลิตของเล่นวิทยาศาสตร์ โดยทาง NSM จะเป็นผู้ซื้อ และเป็นพื้นที่จําหน่ายสินค้าให้
นอกจากนี้ NSM เชื่อมั่นว่าของเล่นวิทยาศาสตร์สามารถต่อยอดไปสู่เศรษฐกิจสร้างสรรค์ และมีศักยภาพมากพอที่จะทําให้ประเทศไทยไปสู่การเป็น “เมืองหลวงของการออบแบบของเล่นวิทยาศาสตร์” ในอนาคต
“นายกรัฐมนตรีสนับสนุนหน่วยงานที่เกี่ยวข้อง ที่ร่วมปลูกฝังความรู้ให้เด็กอย่างสร้างสรรค์ ของเล่นที่มีคุณภาพจะสร้างเสริมจินตนาการ ความรู้ พัฒนาการให้เด็กได้เป็นอย่างดี ให้มีการเติบโตทั้งทางด้านความรู้ ความคิด จิตใจอย่างสมวัย ทั้งนี้ เชื่อมั่นว่า การส่งเสริมของเล่นที่มีประโยชน์ให้เด็กก็เหมือนการลงทุนกับการศึกษาของเด็ก พร้อมทั้ง เชื่อมั่นว่าไทยมีศักยภาพที่จะก้าวไปสู่อุตสาหกรรมการผลิตของเล่นวิทยาศาสตร์ในระดับประเทศและในระดับโลก นอกจากจะได้พัฒนาเด็กไทย พัฒนาองค์ความรู้ จะมีประโยชน์ในการสร้างมูลค่าทางเศรษฐกิจให้ประเทศไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตรียมตรวจสอบความพร้อมก่อนทดสอบการเดินรถไฟฟ้า (Trial Run) โครงการรถไฟฟ้ามหานคร สายสีชมพูช่วงแคราย - มีนบุรี วันจันทร์ที่ 10 ก.ค. นี้
วันอาทิตย์ที่ 9 กรกฎาคม 2566
09/07/2566
โฆษกรัฐบาลเผย นายกฯ เตรียมตรวจสอบความพร้อมก่อนทดสอบการเดินรถไฟฟ้า (Trial Run) โครงการรถไฟฟ้ามหานคร สายสีชมพูช่วงแคราย - มีนบุรี วันจันทร์ที่ 10 ก.ค. นี้
โฆษกรัฐบาลเผย นายกฯ เตรียมตรวจสอบความพร้อมก่อนทดสอบการเดินรถไฟฟ้า (Trial Run) โครงการรถไฟฟ้ามหานคร สายสีชมพูช่วงแคราย - มีนบุรี วันจันทร์ที่ 10 ก.ค. นี้
วันที่ 9 กรกฎาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า ในวันจันทร์ที่ 10 กรกฎาคม 2566 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการตรวจสอบความพร้อมก่อนทดสอบการเดินรถไฟฟ้า (Trial Run) โครงการรถไฟฟ้ามหานคร สายสีชมพูช่วงแคราย - มีนบุรี
ณ สถานีมีนบุรี - สถานีศูนย์ราชการเฉลิมพระเกียรติ - สถานีลาดปลาเค้า เพื่อสร้างความมั่นใจในความพร้อมและความปลอดภัย ก่อนที่จะมีการเปิดทดสอบการเดินรถไฟฟ้าในการให้บริการประชาชน โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายธนกร วังบุญคงชนะ รัฐมนตรีประจําสํานักนายกรัฐมนตรี นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ร่วมคณะตรวจสอบความพร้อมฯ ตามกําหนดการ ดังนี้
เวลาประมาณ 13.30 น. นายกรัฐมนตรี เดินทางถึงสถานีมีนบุรี รับฟังรายงานสรุปภาพรวมการดําเนินงานโครงการรถไฟฟ้ามหานคร สายสีชมพู ช่วงแคราย - มีนบุรีจากผู้ว่าการการรถไฟฟ้าขนส่งมวลชนแห่งประเทศไทย ก่อนเยี่ยมชมจุดเชื่อมต่อกับโครงการรถไฟฟ้ามหานคร สายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ในอนาคต จากนั้น นายกรัฐมนตรีร่วมทดสอบการเดินรถโครงการรถไฟฟ้ามหานคร สายสีชมพู เส้นทางสถานีมีนบุรี (PK30) ไปยังสถานีศูนย์ราชการเฉลิมพระเกียรติ (PK12) และย้อนเส้นทางกลับมาสิ้นสุดที่สถานีลาดปลาเค้า (PK18) กรุงเทพมหานคร ซึ่งจะใช้เวลาเดินทาง 30 นาที โดยจะเดินทางถึงสถานีลาดปลาเค้า (PK18) ในเวลาประมาณ 14.30 น.
“การรถไฟฟ้ามหานครขนส่งมวลชนแห่งประเทศไทย (รฟม.) ได้ดําเนินโครงการรถไฟฟ้าสายสีชมพู ช่วงแคราย – มีนบุรี ถือเป็นหนึ่งในโครงการรถไฟฟ้าขนส่งมวลชน ในความรับผิดชอบของ รฟม. โดยเป็นระบบไฟฟ้ารางเดี่ยว (Monorail) มีจํานวนทั้งสิ้น 30 สถานี ระยะทางรวมประมาณ 34.5 กิโลเมตร โครงการ ฯ มีโครงสร้างทางวิ่งยกระดับตลอดสาย เชื่อมต่อกับรถไฟฟ้ามหานคร สายฉลองรัชธรรม (สายสีม่วง) ที่สถานีศูนย์ราชการนนทบุรี บนถนนรัตนาธิเบศร์ และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ที่สถานีมีนบุรี และมีอาคารจอดแล้วจร (Park and Ride) สําหรับผู้ใช้รถยนต์ส่วนตัวบริเวณเดียวกับพื้นที่ศูนย์ซ่อมบํารุง สถานีมีนบุรี โดย ณ สิ้นเดือนมิถุนายน 2566 การดําเนินงานโครงการรถไฟฟ้าสายสีชมพูฯ มีความก้าวหน้างานโยธา ร้อยละ 96.97 ความก้าวหน้างานระบบรถไฟฟ้า ร้อยละ 97.34 และความก้าวหน้าโดยรวม ร้อยละ 97.15” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีความร่วมมือด้านการส่งออกสินค้าปศุสัตว์ของไทย-จีน เติบโตต่อเนื่อง ปริมาณการส่งออกเนื้อและชิ้นส่วนไก่แช่แข็งเพิ่มเกือบ 100% ใน 5 เดือนแรกของปี 2566 ตอกย้ำถึงความสัมพันธ์อันดีของทั้ง 2 ประเทศ
วันอาทิตย์ที่ 9 กรกฎาคม 2566
09/07/2566
โฆษกรัฐบาลเผย นายกฯ ยินดีความร่วมมือด้านการส่งออกสินค้าปศุสัตว์ของไทย-จีน เติบโตต่อเนื่อง ปริมาณการส่งออกเนื้อและชิ้นส่วนไก่แช่แข็งเพิ่มเกือบ 100% ใน 5 เดือนแรกของปี 2566 ตอกย้ําถึงความสัมพันธ์อันดีของทั้ง 2 ประเทศ
โฆษกรัฐบาลเผย นายกฯ ยินดีความร่วมมือด้านการส่งออกสินค้าปศุสัตว์ของไทย-จีน เติบโตต่อเนื่อง ปริมาณการส่งออกเนื้อและชิ้นส่วนไก่แช่แข็งเพิ่มเกือบ 100% ใน 5 เดือนแรกของปี 2566 ตอกย้ําถึงความสัมพันธ์อันดีของทั้ง 2 ประเทศ และคุณภาพสินค้าไทย
วันที่ 9 กรกฎาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงการเดินหน้าความร่วมมือด้านการส่งออกสินค้าปศุสัตว์ของไทยไปยังจีนที่เติบโตอย่างต่อเนื่อง โดยเฉพาะการส่งออกเนื้อและชิ้นส่วนไก่แช่แข็งที่มีปริมาณเพิ่มมากขึ้นถึงร้อยละ 100 ในช่วงเดือนมกราคม-พฤษภาคม 2566 เมื่อเทียบกับช่วงเดียวกันของปี 2565 ที่ผ่านมา ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ความร่วมมือระหว่างไทยกับจีนในด้านนี้มีความใกล้ชิด และก้าวหน้าไปอย่างมาก ตอกย้ําการส่งเสริมสินค้าไทย คุณภาพสินค้า และการผลิตของไทย รวมถึงความสัมพันธ์อันดีของทั้ง 2 ประเทศ
โฆษกประจําสํานักนายกรัฐมนตรีกล่าวว่า หน่วยงานภาครัฐของไทยและจีนได้หารือถึงการส่งเสริมการส่งออกสินค้าปศุสัตว์กันอย่างต่อเนื่อง โดยเป็นที่น่ายินดีที่ล่าสุด สํานักงานศุลกากรแห่งสาธารณรัฐประชาชนจีน (Bureau of Import and Export Food Safety, General Administration of Customs, People’s Republic of China: GACC) ได้ขยายกรอบการส่งออกชิ้นส่วนและเครื่องในเป็ดของไทย ซึ่งกรมปศุสัตว์ของไทยอยู่ระหว่างขั้นตอนการจัดส่งร่างพิธีสารฯ เสนอผ่านกระทรวงต่างประเทศ ตรวจสอบเนื้อหา ก่อนนําเสนอเข้าคณะรัฐมนตรี (ครม.) รับทราบและมอบหมายรัฐมนตรีว่าการกระทรวงเกษตรและสหกรณ์ลงนามต่อไป
โฆษกประจําสํานักนายกรัฐมนตรียังได้กล่าวเพิ่มเติมว่า การส่งออกเนื้อและชิ้นส่วนไก่แช่แข็งจากไทยไปจีนก็เติบโตอย่างต่อเนื่องเช่นกัน โดยปัจจุบันมีโรงงานไทย 20 โรงงานที่สามารถส่งออกไปจีนได้ ซึ่งยอดการส่งออกมีปริมาณเพิ่มมากขึ้นเกือบร้อยละ 100 ในช่วง 5 เดือนแรกของปี 2566 เมื่อเทียบกับช่วงเดียวกันของปี 2565 ที่ผ่านมา โดยนอกจากความร่วมมือที่กล่าวมาแล้ว กรมปศุสัตว์กับ GACC ยังเดินหน้ากระชับและแลกเปลี่ยนความร่วมมือทั้งทางวิชาการ และทางด้านเทคนิค เพิ่มเติมอีกด้วย อาทิ การฝึกอบรม และการแลกเปลี่ยนศึกษาดูงานเพื่อเพิ่มพูนประสบการณ์และสร้างความสัมพันธ์ร่วมกันระหว่างเจ้าหน้าที่ระดับปฏิบัติของทั้ง 2 ฝ่าย เป็นต้น
"นายกรัฐมนตรีชื่นชมหน่วยงานที่เกี่ยวข้องของไทยที่เดินหน้าเพิ่มศักยภาพและเสริมสร้างงานด้านมาตรฐานด้านการปศุสัตว์ไทยไปสู่ระดับสากล ซึ่งทักษะเหล่านี้ยังจะเป็นประโยชน์ ช่วยเพิ่มผลผลิต ลดต้นทุนให้แก่เกษตรกรและผู้ประกอบการของไทย รวมทั้งเป็นการยกระดับคุณภาพสินค้าปศุสัตว์ สร้างความเชื่อมั่นให้แก่ผู้บริโภค ทั้งในและต่างประเทศอื่นๆ โดยเฉพาะในช่วงเวลาที่สินค้าไทยมีโอกาสเติบโตในตลาดปศุสัตว์โลก" นายอนุชาฯ กล่าว
รัฐบาลไทย-ข่าวทำเนียบรัฐบาล-รองโฆษก “ไตรศุลี” เผยตลอดระยะเวลาเป็นผู้นำรัฐบาล “พล.อ.ประยุทธ์” ผลักดันโครงการรถไฟฟ้าในกรุงเทพฯ-ปริมณฑลเปิดให้บริการแล้ว 8 เส้นทาง ส่งโครงการระหว่างก่อสร้างทั้งรถไฟฟ้าในเมือง 5 เส้นทาง
วันอาทิตย์ที่ 9 กรกฎาคม 2566
09/07/2566
รองโฆษก “ไตรศุลี” เผยตลอดระยะเวลาเป็นผู้นํารัฐบาล “พล.อ.ประยุทธ์” ผลักดันโครงการรถไฟฟ้าในกรุงเทพฯ-ปริมณฑลเปิดให้บริการแล้ว 8 เส้นทาง ส่งโครงการระหว่างก่อสร้างทั้งรถไฟฟ้าในเมือง 5 เส้นทาง
รองโฆษก “ไตรศุลี” เผยตลอดระยะเวลาเป็นผู้นํารัฐบาล “พล.อ.ประยุทธ์” ผลักดันโครงการรถไฟฟ้าในกรุงเทพฯ-ปริมณฑลเปิดให้บริการแล้ว 8 เส้นทาง ส่งโครงการระหว่างก่อสร้างทั้งรถไฟฟ้าในเมือง 5 เส้นทาง ไฮสปีด และทางคู่ให้รัฐบาลหน้าสานต่อ
วันที่ 9 กรกฎาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ให้ความสําคัญอย่างยิ่งกับการพัฒนาโครงสร้างพื้นฐานด้านคมนาคมอํานวยความสะดวกกับประชาชน เป็นพื้นฐานสําคัญของการขับเคลื่อนเศรษฐกิจและความสามารถในการแข่งขันของประเทศ
ทั้งนี้ เฉพาะรถไฟฟ้าในกรุงเทพฯและปริมณฑล ที่ปัจจุบันเปิดให้บริการรวมแล้วทั้งสิ้น 12 เส้นทาง ระยะทางรวม 242.34 กิโลเมตรนั้น เป็นโครงการที่ได้รับการผลักดันการก่อสร้างและเปิดให้บริการในช่วงที่พล.อ.ประยุทธ์ เป็นผู้นรัฐบาลทั้งหมด 8 เส้นทาง ระยะทางรวม 142.54 กม. ประกอบด้วย 1)สายสีม่วง บางใหญ่-เตาปูน ระยะทาง 23 กม. เปิดให้บริการ 6 ส.ค. 59 2)สายสีเขียว หมอชิต-สะพานใหม่-คูคต ระยะทาง 18.70 กม. ทยอยเปิดบริการรวม 4 ช่วง ในปี 62-63 3) สายสีน้ําเงิน ช่วง หัวลําโพง-บางแค(หลักสอง) ระยะทาง 14 กม. เปิดบริการ 29 ก.ย. 62
4)สายสีน้ําเงิน บางซื่อ-ท่าพระ ระยะทาง 13 กม. เปิดให้บริการ 30 มี.ค. 63 5)สายสีทอง กรุงธนุบรี-คลองสาน ระยะทาง 1.88 กม. เปิดให้บริการ ธ.ค. 63 6)รถไฟฟ้าชานเมือง สายสีแดง(เหนือ) บางซื่อ-รังสิต ระยะทาง 26.30 กม. เปิดให้บริการ 29 พ.ย. 64 7)รถไฟฟ้าชานเมือง สายสีแดง(ตะวันตก) บางซื่อ-ตลิ่งชัน ระยะทาง 15.26 กม. เปิดให้บริการ 29 พ.ย. 64 และ 8) สายสีเหลือง ลาดพร้าว-สําโรง ระยะทาง 30.40 กม. เปิดให้ประชาชนทดลองนั่งฟรี 3 มิ.ย. 66 และเริ่มเก็บค่าโดยสารเมื่อ 3 ก.ค. 66 ที่ผ่านมา
น.ส.ไตรศุลี กล่าวว่า ในส่วนสถานีกลางกรุงเทพอภิวัฒน์ สถานีรถไฟที่ใหญ่ที่สุดในเอเชียตะวันออกเฉียงใต้ในปัจจุบัน ซึ่งเริ่มต้นก่อสร้างในปี 56 รัฐบาลภายใต้การนําของพล.อ.ประยุทธ์ ก็เล็งเห็นความสําคัญและผลักดันการก่อสร้างจนแล้วเสร็จในปี 64 เปิดให้บริการในปี 65 และให้บริการเต็มรูปแบบเชื่อมต่อกับรถไฟฟ้ามหานคร รองรับทั้งรถไฟฟ้าชานเมืองและรถไฟทางไกลสายเหนือ, ตะวันออกเฉียงเหนือ และสายใต้ เพิ่มความสะดวกสบายในการเดินทางให้ประชาชนตั้งแต่ต้นปี 66 เป็นต้นมา
สําหรับโครการรถไฟฟ้าที่ได้รับการอนุมัติในรัฐบาลของพล.อ.ประยุทธ์ และขณะนี้อยู่ระหว่างก่อสร้าง โดยจะส่งต่อให้รัฐบาลต่อไปผลักดันจนเปิดให้บริการแก่ประชาชนในอนาคตประกอบด้วย โครงการรถไฟฟ้าในเขตกรุงเทพฯ-ปริมณฑล 5 โครงการ ระยะทางรวม 101.4 กม. ประกอบด้วย 1)สายสีชมพูเส้นทางแคลาย-มีนบุรี ระยะทาง 30.50 กม. ซึ่งนายกรัฐมนตรีจะลงพื้นที่ตรวจความพร้อมก่อนเริ่มทดสอบการเดินรถในวันที่ 10 ก.ค. นี้ 2)สายสีชมพู ส่วนต่อขยายช่วงสถานีศรีรัช-เมืองทองธานี ระยะทาง 3 กม. 3) สายสีส้ม ช่วงศูนย์วัฒนธรรมฯ-มีนบุรี ระยะทาง 22.50 กม. 4)สายสีม่วง ช่วงเตาปูน-ราษฎร์บูรณะ(วงแหวนกาญจนาภิเษก) ระยะทาง 23.60 กม. และ 4)แอร์พอร์ตลิงค์ ช่วงพญาไท-ดอนเมือง ระยะทาง 21.80 กม.
นอกจากนี้ มีโครงการรถไฟความเร็วสูงกรุงเทพฯ -หนองคาย ระยะที่1 ระยะทางรวม 250.77 กิโลเมตร รวมถึงโครงการรถไฟทางคู่ทั่วประเทศอยู่ระหว่างการก่อสร้างอีกหลายเส้นทาง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมความสำเร็จ ภาครัฐ-เอกชน ร่วมกันแสดงศักยภาพของไทยสู่สายตาชาวจีน ในงาน WCIF ครั้งที่ 19 พร้อมสนับสนุนโอกาสผู้ประกอบการไทยสู่ตลาดจีน
วันเสาร์ที่ 8 กรกฎาคม 2566
08/07/2566
โฆษกรัฐบาลเผย นายกฯ ชื่นชมความสําเร็จ ภาครัฐ-เอกชน ร่วมกันแสดงศักยภาพของไทยสู่สายตาชาวจีน ในงาน WCIF ครั้งที่ 19 พร้อมสนับสนุนโอกาสผู้ประกอบการไทยสู่ตลาดจีน
โฆษกรัฐบาลเผย นายกฯ ชื่นชมความสําเร็จ ภาครัฐ-เอกชน ร่วมกันแสดงศักยภาพของไทยสู่สายตาชาวจีน ในงาน WCIF ครั้งที่ 19 พร้อมสนับสนุนโอกาสผู้ประกอบการไทยสู่ตลาดจีน
วันนี้ (8 กรกฎาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จอันเกิดจากการบูรณาการการทํางานของทั้งภาครัฐและเอกชน ที่ได้ร่วมกันจัดแสดงผลงานและสินค้า ในงาน Western China International Fair หรือ WCIF ครั้งที่ 19 ซึ่งได้รับเสียงตอบรับที่ดีจากชาวจีนเป็นอย่างมาก โดยงานนี้จัดขึ้นที่ศูนย์การประชุมและนิทรรศการนานาชาติเทียนฝู่ เมืองเฉิงตู สาธารณรัฐประชาชนจีน เมื่อวันที่ 29 มิถุนายน - 3 กรกฎาคม 2566 ที่ผ่านมา
โฆษกประจําสํานักนายกรัฐมนตรีกล่าวว่า ประเทศไทย ในฐานะประเทศเกียรติยศ ในปีนี้ได้เปิดตัว Thai Pavilion “ศาลาไทย” ภายใต้ธีม Open. Connect. Balance. อย่างยิ่งใหญ่ ซึ่งเป็นการต่อยอด APEC 2022 ที่ไทยเป็นเจ้าภาพ โดยมีภาครัฐและเอกชนของไทยได้เข้าร่วมเพื่อแสดงให้เห็นถึงศักยภาพของประเทศไทย นอกจากนี้ ภายในงานยังมีการนําเสนอ Soft Power ของไทย อาทิ วัฒนธรรมไทย ศิลปะการฟ้อนรํา มวยไทย และยังได้มีการจัดฟอรั่มไทย-เสฉวน เพื่อแสดงศักยภาพและโอกาสด้านการลงทุนของไทยต่อนักธุรกิจในภาคตะวันตกของจีน
งาน WCIF เป็นงานมหกรรมที่สําคัญที่สุดในจีนตะวันตก และเป็น 1 ใน 10 งาน ระดับชาติของสาธารณรัฐประชาชนจีน รวมทั้ง เป็นเวทีและพื้นที่ในการแลกเปลี่ยนและส่งเสริมการลงทุนระหว่างประเทศ และกระชับความสัมพันธ์ทางเศรษฐกิจระหว่างไทยและเสฉวน โดยในการจัดงานทั้ง 5 วัน ที่ผ่านมา สามารถดึงดูดผู้ประกอบการได้กว่า 3,500 รายจาก 56 ประเทศและภูมิภาค และมีผู้เข้าร่วมงานกว่า 60,000 คน จากทั้งในและต่างประเทศ
“นายกรัฐมนตรีชื่นชมความสําเร็จที่เกิดจากความร่วมมือของทุกภาคส่วน นําเสนอศักยภาพของไทยสู่สายตาผู้ประกอบการจีน ในงาน WCIF ครั้งที่ 19 นี้ เชื่อมั่นว่าด้วยศักยภาพ และความเข้มแข็งในเศรษฐกิจของประเทศไทย รวมทั้งของผู้ประกอบการไทย จะทําให้การร่วมงานนี้ทําให้ทั้งสองฝ่ายได้เพิ่มตลาดและช่องทางธุรกิจร่วมกัน ด้วยพื้นฐานความสัมพันธ์ในทุกระดับที่ดีระหว่างไทยจีนเชื่อมั่นว่ายังมีช่องทางที่จะทําให้ความร่วมมือของทั้งสองประเทศเติบโตได้อีกมาก” นายอนุชาฯ กล่าว
ทั้งนี้ โฆษกประจําสํานักนายกรัฐมนตรีกล่าวเพิ่มเติมว่า มณฑลเสฉวนเป็นมณฑลใหญ่ที่มีความสําคัญ มีตลาด และมีกําลังซื้อ เนื่องจากมีประชากรมากกว่า 80 ล้านคนและเศรษฐกิจเติบโตอย่างมีเสถียรภาพ จึงเป็นโอกาสอันดีของผู้ประกอบการไทย และจีน